《忠勇庙》
宋代·董嗣杲

才接军符便起程，此行要并铁山名。
孤忠解得孤城急，一勇判来一死轻。
堂屋依湖空柳色，庙门当路枕松声。
丈夫对著褒荣曲，誓挽天河洗甲兵。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。